**22/4/2020**

**Nastavna jedinica: MY GREEN GARDEN**

Dragi moji učenici,

nadam se da ste se svi lijepo odmorili i da ste spremni za nove zadatke. Mi trenutno učimo o hrani i sigurna sam da ste do sada već naučili sve nove riječi.

1. Provjerite jeste li naučili sve nazive za hranu **(FOOD, FRUIT, VEGETABLES, MILK, CHEESE, BANANAS, JUICE, EGGS, CHICKEN, APPLES, CARROTS, PEARS, ONIONS, TOMATOES, FISH)**
2. Provjerite jeste li naučili sve izraze koje smo naučili uz lekciju o hrani:

* **I like** *(Ai laik)* – Sviđa mi se (volim)
* **I don't like** *(Ai dont laik)* – Ne sviđa mi se (ne volim)
* **What's in your basket?** *(Vac in jo(r) baskit?)* – Što je u tvojoj košari?
* **I'm hungry** *(Aim hangri)* – Ja sam gladan
* **Can I have some chicken, please?** *(Ken ai hev sam* tʃ*ikn, pliz)* – Mogu li dobiti piletinu, molim te?
* **I'm thirsty** *(Aim θə(r)sti)* – Ja sam žedan
* **Can I have some juice, please?** *(Ken ai hev sam* dʒ*u:s, pliz)* – Mogu li dobiti soka, molim te?
* **What's your favourite food** *(Vac jor feivorit fu:d?)* - Koja je tvoja omiljena hrana?
* **My favourite food is…** *(Mai fejvorit fu:d iz…)* – Moja omiljena hrana je…
* **Yum/Yummy** *(jam/jami)* – njam
* **Yuk** *(jak)* – bljak

Iz predmeta Moje okružje ste sa svojom učiteljicom učili o zdravoj hrani. Znamo da je važno jesti puno voća (FRUIT) i povrća (VEGETABLES). Mi živimo na selu i naši roditelji, djedovi i bake uzgajaju voće u voćnjacima i povrće u vrtovima. **Otvorite vaše udžbenike na stranicu 112**. Naziv naše današnje lekcije je **MY GREEN GARDEN**. Što znači ovaj naslov? MOJ ZELENI VRT. Proljeće je i vrijeme je da i vi zasadite svoj vrt. **Dovršite sliku na stranici 112.** **Nacrtajte i obojite svoj vrt.** Pogledajte sliku u gornjem desnom kutu. Što možete zasaditi u vašem vrtu? TOMATOES, CARROTS, ONIONS…Što može rasti na vašem stablu? APPLES, PEARS…

**To bi bilo sve za danas. Budite vrijedni i odgovorni, redovito učite, ponavljajte i radite vaše zadaće. Šaljem vam puno toplih pozdrava i nadam se da se uskoro vidimo u školskim klupama.**

**Your teacher Tanja**

